রোহিঙ্গা প্যাট্রিয়টিক ফ্রন্ট
রোহিঙ্গা প্যাট্রিয়টিক ফ্রন্ট (আরপিএফ) একটি রাজনৈতিক সংগঠন ছিল, যার সদর দপ্তর ছিল বাংলাদেশের কক্সবাজারে। আরপিএফ এর ৭০ জন যোদ্ধার একটি ছোট এবং দুর্বল সশস্ত্র বিদ্রোহী বাহিনী ছিল, যারা বাংলাদেশ-বার্মা সীমান্তে এবং উত্তর আরাকানে, বার্মার (বর্তমান রাখাইন রাজ্য, মায়ানমার ) সক্রিয় ছিল। আরপিএফ-এর লক্ষ্য ছিল রোহিঙ্গাদের জন্য একটি স্বায়ত্তশাসিত মুসলিম অঞ্চল তৈরি করা। রেঙ্গুন বিশ্ববিদ্যালয়ের একজন স্নাতক এবং বুথিডাং শহরের স্থানীয় বাসিন্দা মুহম্মদ জাফর হাবিব ছিলেন এর নেতা। তিনি এর আগে রোহিঙ্গা লিবারেশন পার্টির (আরএলপি) সম্পাদক ছিলেন।